לוק מקפרלן

תומאס לוק מקפרלן (באנגלית: Thomas Luke Macfarlane; נולד ב-19 בינואר 1980) הוא שחקן קולנוע, טלוויזיה ותיאטרון קנדי, המוכר בעיקר מתפקידו בתור סקוטי וונדל  בסדרה "אחים ואחיות" (2006–2011), ובתור דווין ג'קוביס בסדרה "קילג'ויס" (2015–2019) ולאחרונה בתור ארון שפרד בסרט הקומדיה "אין גברים כאלה" (2022).

ביוגרפיה
מקפרלן נולד בלונדון, אונטריו בקנדה; בנם של תומאס שהיה מנהל שירותי בריאות הסטודנטים באוניברסיטת מערב אונטריו, ופני, אחות לבריאות הנפש בבית חולים. יש לו אחות תאומה בשם רות' ואחות גדולה בשם רבקה.

מקפרלן למד בבית הספר לאמנויות לסטר בי. פירסון בעיר הולדתו, ולאחר מכן למד בחוג לדרמה בבית ספר ג'וליארד בניו יורק; אותם סיים בהצלחה בשנת 2003.

 קריירה 
בעת לימודיו בג'וליארד, הוא כיכב בהפקות כגון "רומיאו ויוליה", "ריצ'רד השלישי", "The School of Night", "Blue Window", "The Grapes of Wrath" ו-"As You Like It".

מקפרלן היה אחד מארבעת השחקנים הראשיים בהצגה "Juvenilia" שהציגה בין 14 בנובמבר ל-11 בדצמבר 2003.

בשנת 2004 גילם את סטיוארט דבארג' במיני-סדרה "Tanner on Tanner" שביים רוברט אלטמן עבור HBO. באותה שנה הוא שיחק את התפקיד הראשי במחזה "Where Do We Live".

בשנת 2005 שיחק את פרנק "דים" דאמפי בסדרת הטלוויזיה "Over There" של רשת FX Networks. בקיץ 2006 הוא הופיע במחזה "The Busy World is Hushed" שהוצג באוף ברודוויי.

בשנת 2006 לוהק לתפקידו הידוע ביותר, סקוטי וונדל  בסדרת הדרמה של ABC "אחים ואחיות". בסדרה הוא משחק את בעלו של קווין ווקר (מת'יו ריס), אחד מה"אחים" בסדרה. מקפרלן שיחק בכל חמש עונותיה של הסדרה עד לסיומה ב-2011.

בשנת 2009 שיחק במיני-סדרה "Iron Road", המביאה את סיפורם של פועלים סינים שסייעו בבניית קו הרכבת הקנדית הפסיפית בשנות ה-80. המיני-סדרה צולמה במשך שבועיים בקולומביה הבריטית וחמישה שבועות נוספים בסין בין אפריל ליוני 2007. הסדרה הוצגה במספר בתי קולנוע בקנדה וברשת CBS האמריקאית.

בשנת 2022 כיכב לצד בילי אייכנר בסרט הקומדיה הרומנטית "אין גברים כאלה".

 מוזיקה 
מקפרלן היה סולן הלהקה "Fellow Nameless", שהחלה לפעול כשהיה בכיתה ח'. הלהקה הוציאה אלבום אחד.

 חיים אישיים 
ב-15 באפריל 2008 יצא מהארון כהומוסקסואל בריאיון לעיתון "The Globe and Mail".

ב-12 ביוני 2018 קיבל אזרחות אמריקאית.

פילמוגרפיה
קולנוע
שנהסרטתפקידהערות2004קינסיברוס קינסי2006Trapped Ashesוינסנט2017Rock, Paper, Scissorsפיטר האריס2021הרווק הנצחיג'יימס2022אין גברים כאלהארון שפרדTBALone Star Bullבול ג'קסון

 טלוויזיה 
שנהסדרהתפקידהערות2004טאנר על טאנרסטיוארט דבארג'מיני-סדרה2005Over Thereפרנק "דים" דאמפיתפקיד ראשי; 13 פרקים2006–2011אחים ואחיותסקוטי וונדלתפקיד חוזר (עונות 1–2)
תפקיד ראשי (עונות 3–5); 89 פרקים2009Iron Roadג'יימס ניסולמיני-סדרה2012היפה והחיהפיליפ ברטראנדפרק: "Proceed with Caution"2013מבוקשהסוכן אלן פאהיפרק: "Proteus"סמאשפטריק דילון2 פרקיםSatisfactionג'ייסון האוולתפקיד ראשי; 13 פרקים2014The Memory Bookגייב סינקליירסרט טלוויזיה של הולמרק2014–2017משמרת לילהריק לינקולן10 פרקים2015סופרגירלהסוכן דונובן2 פרקיםChristmas Landטאקר בארנססרט טלוויזיה של הולמרק2015–2019קילג'ויסדווין ג'קוביסתפקיד ראשי (5 עונות); 50 פרקים2016The Mistletoe Promiseניקולס דארסרט טלוויזיה של הולמרק2016–2017רחוב מרסיצ'פליין הופקינסתפקיד ראשי (2 עונות); 12 פרקים2017A Birthday Wishדייוויד מק'ינליסרט טלוויזיה של הולמרקKaren Kingsbury's Maggie's Christmas Miracleקייסי קאמינגססרט טלוויזיה של הולמרק2018A Shoe Addict's Christmasג'ייק מרסדןסרט טלוויזיה של הולמרק2019Just Add Romanceג'ייסון טאקרסרט טלוויזיה של הולמרקSense, Sensibility and Snowmenאדוארד פריססרט טלוויזיה של הולמרק2020A Valentine's Matchזאק ויליאמססרט טלוויזיה של הולמרקChateau Christmasג'קסוןסרט טלוויזיה של הולמרק2021Taking a Shot at Loveריאן קופר סרט טלוויזיה של הולמרקChristmas in My Heartשון גרנטסרט טלוויזיה של הולמרק2022Moriah's Lighthouseבן מק'ייןסרט טלוויזיה של הולמרקA Magical Christmas Villageריאן סקוטסרט טלוויזיה של הולמרק2023אפלטוניצ'ארלי גריבסתפקיד ראשי; 10 פרקים2024Hacksבראדפרק: "Better Late"

תיאטרון
שנהמחזהתפקידהערות2003Juveniliaברונדי צ'ייס2004Where Do We Live?סטיבן2006–2007The Busy World is Hushedתומאס2009The Jazz Ageסקוט פיצג'רלד2011הלב הרגילקרייג דונר/גריידי

קישורים חיצוניים

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:מוזיקאים קנדים
קטגוריה:מוזיקאים להט"בים
קטגוריה:שחקנים להט"בים קנדים
קטגוריה:שחקנים הומוסקסואלים
קטגוריה:בוגרי בית הספר ג'וליארד
קטגוריה:מהגרים מקנדה לארצות הברית
קטגוריה:קנדים שנולדו ב-1980
קטגוריה:תאומים